ddrg/super_eurlex huggingface dataset:
KIRJALLINEN KYSYMYS E-1119/03 esittäjä(t): Roberta Angelilli (UEN) komissiolle. Carraran kunnan käyttämät Euroopan aluekehitysrahastosta myönnetyt varat.



Virallinen lehti nro 268 E , 07/11/2003 s. 0172 - 0173



KIRJALLINEN KYSYMYS E-1119/03 esittäjä(t): Roberta Angelilli (UEN) komissiolle (1. huhtikuuta 2003) Aihe: Carraran kunnan käyttämät Euroopan aluekehitysrahastosta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Carraran kunta, tarvitsevat kipeästi unionin varoja taantuvien teollisuusalueiden kehittämiseen ja taloudellisen ja sosiaalisen kehityksen tasapainottamiseen. Voisiko komissio näin ollen vastata seuraaviin kysymyksiin: 1. Onko Carraran kunta esittänyt EAKR:sta rahoitettavia hankkeita? 2. Onko Carraran kunta saanut rahoitusta kyseisiin hankkeisiin? 3. Onko kyseiset varat käytetty? Michel Barnier'n komission puolesta antamayhteinen vastauskirjallisiin kysymyksiin E-1119/03, E-1120/03, E-1121/03,E-1122/03, E-1123/03 ja E-1124/03 (16. huhtikuuta 2003) Kaudella 20002006 sovellettavan Toscanan YOA:n (yhtenäisen ohjelma-asiakirjan) mukaisesti Massan, Carraran, Livornon, Pisan, Pistoian ja Firenzen kunnat ovat kaikki osittain tukikelpoisia Euroopan aluekehitysrahaston (EAKR) rahoitukseen. Toscanan YOA hyväksyttiin komission päätöksellä(1), ja siinä säädetään, että EAKR:n rahoitusosuus 804,9 miljoonan euron kokonaismenoista on 322,5 miljoonaa euroa. Koska Toscanan YOA on hajautetusti hallinnoitava ohjelma, tukitoimenpiteiden toteuttamisesta vastaava viranomainen on Toscanan aluehallinto, joka on määritellyt hankkeiden valintaperusteet ohjelma-asiakirjan täydennyksessä ja vastaa hakemusten käsittelystä. Arvoisa parlamentin jäsen voi näin ollen kääntyä mainitun viranomaisen puoleen saadakseen tarkempia tietoja Massan, Carraran, Livornon, Pisan, Pistoian ja Firenzen kuntien osalta esitetyistä ja rahoitetuista hankkeista. (1) K (2001) 2725, 27.9.2001.
KIRJALLINEN KYSYMYS P-0837/03 esittäjä(t): Jean Lambert (Verts/ALE) komissiolle. Israelin viranomaisten kieltäytyminen päästämästä Mordechai Vanunua ehdonalaiseen vapauteen.



Virallinen lehti nro 268 E , 07/11/2003 s. 0153 - 0154



KIRJALLINEN KYSYMYS P-0837/03 esittäjä(t): Jean Lambert (Verts/ALE) komissiolle (12. maaliskuuta 2003) Aihe: Israelin viranomaisten kieltäytyminen päästämästä Mordechai Vanunua ehdonalaiseen vapauteen Mordechai Vanunu on ollut vankilassa Israelissa 1986 vuodesta lähtien, koska hän oli tuona vuonna levittänyt tietoja maansa ydinohjelmasta. On ollut merkkejä siitä, että Vanunu, joka on viettänyt yli 11 vuotta eristyssellissä, voitaisiin vapauttaa korvaukseksi kärsimästään kovasta kohtelusta. Ehdonalaislautakunta päätti kuitenkin helmikuussa, että Vanunua ei päästetä aikaisemmin vapauteen, koska hän voisi yhä aiheuttaa vakavaa vahinkoa levittämällä tietojaan. Tämä on erittäin heikko peruste varsinkaan kun viranomaiset eivät ole valittaneet mistään viimeisimmistä Israelin ydinohjelmaa koskevista paljastuksista. Vielä vakavampaa on se, miten Israelin viranomaiset ovat menetelleet Vanunun vangitsemisessa ja häntä koskevassa oikeudenkäynnissä ja missä oloissa Mordechai Vanunua pidetään vangittuna. Vanunu olisi päästettävä vapaaksi viipymättä. Sitä paitsi ottaen huomioon nykyisen huolen joukkotuhoaseista ja tarpeen estää ydinaseiden leviäminen Vanunun vapauttamiselle on vahvoja perusteita. Aikooko komissio ryhtyä toimiin Vanunun tapauksessa? Christopher Pattenin komission puolesta antama vastaus (1. huhtikuuta 2003) Komissio on tietoinen M. Vanunun vankeusoloista tuomion antamisen jälkeen ja luonnollisesti pitää toivottavana tämän järjestelmän normalisointia ja hänen vapauttamistaan jo ennen tuomion päättymistä. Tässä suhteessa myös komissio katsoo, että M. Vanunun tuomitseminen eristysselliin ei enää vaikuta oikeutetulta ajatellen toimenpiteen alkuperäistä tavoitetta eli Israelin kannalta arkaluonteisten tietojen julkistamisen estämistä. Yhteisö ottaa Israelin ihmisoikeuskysymykset säännöllisesti esille ollessaan yhteydessä Israelin viranomaisiin sekä assosiaatiokomitean ja -neuvoston virallisissa kokouksissa. Komissio seuraa edelleenkin M. Vanunun erityistapausta erityisen tarkasti muun muassa Tel Avivin lähetystönsä kautta.
KIRJALLINEN KYSYMYS E-1305/03 esittäjä(t): Jan Dhaene (Verts/ALE) komissiolle. Autojen rekisteröinti ja myyntilukujen kaunisteleminen.



Virallinen lehti nro 268 E , 07/11/2003 s. 0183 - 0184



KIRJALLINEN KYSYMYS E-1305/03 esittäjä(t): Jan Dhaene (Verts/ALE) komissiolle (7. huhtikuuta 2003) Aihe: Autojen rekisteröinti ja myyntilukujen kaunisteleminen Autoalalta kantautuu tietoja seuraavanlaisesta toiminnasta: jossakin yhteisön jäsenvaltiossa rekisteröidään väliaikaisesti erä autoja, joita ei oteta käyttöön vaan myydään edelleen toiseen jäsenvaltioon, jossa ne jälleen rekisteröidään väliaikaisesti. Toiminnasta aiheutuu kaksi suurta ongelmaa. - Yhtäältä annetaan kuluttajalle vääriä tietoja siitä, mitkä autot ovat päässeet eniten rekisteröityjen autojen listoille. Autojen valmistajat tai myyjät voivat keinotekoisesti kasvattaa rekisteröintilukuja saadakseen autonsa listojen kärkeen. - Toisaalta vääristellään järjestelmällisesti tilastotietoja, jotka koskevat autokannan uusimista ja sen muuttamista ympäristöä säästävämmäksi. Käsittääkseni ongelma vaatii ratkaisua yhteisön taholta, sillä toiminta ylittää kansalliset rajat. - Onko komissiolla tietoja asiasta? - Aikooko komissio ryhtyä toimiin, jotta kyseinen käytäntö voitaisiin torjua tai estää? Frits Bolkesteinin komission puolesta antama vastaus (2. kesäkuuta 2003) Komissio ei ole tietoinen arvoisan parlamentin jäsenen kuvaamista käytännöistä. Arvoisan parlamentin jäsenen antamien tietojen perusteella ei ole mahdollista päätellä, että kyseiset käytännöt olisivat voimassa olevan yhteisön käytännön vastaisia. Erityistapauksissa kansallisten viranomaisten on käynnistettävä direktiivin 84/450/CEE(1) rikkomisesta johtuva menettely, jos kuluttajaa on johdettu harhaan. Rikkomisen toteamiseksi tuomioistuin on ilmoittanut tarvittavat direktiivit asiassa C-373/90 (Procureur de la République contre X) vuonna 1992 antamassaan tuomiossa. Tässä vaiheessa komissio ei aio ryhtyä toimenpiteisiin tällaisten käytäntöjen välttämiseksi tai niiden lopettamiseksi. Komissio kuitenkin seuraa tarkoin alan tapahtumia. (1) Neuvoston direktiivi 84/450/ETY, annettu 10 päivänä syyskuuta 1984, harhaanjohtavaa mainontaa koskevien jäsenvaltioiden lakien, asetusten ja hallinnollisten määräysten lähentämisestä, EYVL L 250, 19.9.1984.
KIRJALLINEN KYSYMYS E-1127/03 esittäjä(t): Roberta Angelilli (UEN) komissiolle. Carraran kunnan käyttämät siirtotyöläisiä koskevasta toimintaohjelmasta myönnetyt varat.



Virallinen lehti nro 242 E , 09/10/2003 s. 0186 - 0187



KIRJALLINEN KYSYMYS E-1127/03 esittäjä(t): Roberta Angelilli (UEN) komissiolle (1. huhtikuuta 2003) Aihe: Carraran kunnan käyttämät siirtotyöläisiä koskevasta toimintaohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Koska erityisesti tietyt alueelliset yksiköt, kuten Carraran kunta, tarvitsevat kipeästi unionin varoja siirtotyöläisten tukemiseen, yhteisön ulkopuolisista maista lähtöisin olevat siirtotyöläiset mukaan lukien, jotta heille voidaan taata parhaat mahdolliset elinolot ja mahdollisuudet sopeutua paikallisyhteisöön sekä työn että sosiaalisten olojen kannalta, voisiko komissio vastata seuraaviin kysymyksiin: 1. Onko Carraran kunta esittänyt siirtotyöläisiä koskevaan toimintaohjelmaan liittyviä hankkeita? 2. Onko Carraran kunta saanut rahoitusta kyseisiin hankkeisiin? 3. Onko kyseiset varat käytetty? Anna Diamantopouloun komission puolesta antamayhteinen vastauskirjallisiin kysymyksiin E-0828/03, E-0894/03, E-1126/03,E-1127/03, E-1128/03, E-1129/03, E-1130/03, E-1131/03, E-1132/03,E-1133/03, E-1134/03, E-1135/03, E-1136/03, E-1137/03 ja E-1138/03 (28. huhtikuuta 2003) Tällä hetkellä yhteisön tasolla ei ole siirtotyöläisiä koskevaa toimintaohjelmaa. Komissio muistuttaa, että siirtotyöläisten sopeutumisen edistämistoimien rahoitus budjettikohdasta B3-4110 lopetettiin vuonna 1998 seurauksena Euroopan yhteisöjen tuomioistuimen asiassa C-106/96 antamasta tuomiosta. Sen jälkeen tällä alalla ei ole myönnetty rahoitusta. Komissio (oikeus- ja sisäasioiden pääosasto) käynnistää toukokuussa 2003 budjettikohdasta B5-815 rahoitettavan uuden ohjelman EU:n ulkopuolisten maiden kansalaisten integroitumisen edistämiseksi.
KIRJALLINEN KYSYMYS E-0381/03 esittäjä(t): Wilhelm Piecyk (PSE) komissiolle. Aluksella syntyvän jätteen ja lastijäämien vastaanottolaitteista satamissa annetun direktiivin edellyttämien toimien toteuttaminen.



Virallinen lehti nro 242 E , 09/10/2003 s. 0125 - 0126



KIRJALLINEN KYSYMYS E-0381/03 esittäjä(t): Wilhelm Piecyk (PSE) komissiolle (13. helmikuuta 2003) Aihe: Aluksella syntyvän jätteen ja lastijäämien vastaanottolaitteista satamissa annetun direktiivin edellyttämien toimien toteuttaminen Aluksella syntyvän jätteen ja lastijäämien vastaanottolaitteista satamissa annettu Euroopan parlamentin ja neuvoston direktiivi tuli voimaan 28. joulukuuta 2000, jolloin se julkaistiin Euroopan yhteisöjen virallisessa lehdessä. Direktiivillä pyritään vähentämään aluksella syntyvän jätteen ja lastijäämien aiheuttamaa merten pilaantumista parantamalla vastaanottolaitteiden saatavuutta ja tehostamalla niiden käyttöä yhteisön kaikissa satamissa. Direktiivin 16 artiklassa jäsenvaltioille säädettiin kahden vuoden määräaika, jonka kuluessa niiden on saatettava voimaan direktiivin täytäntöönpanon edellyttämät lait, asetukset ja hallinnolliset määräykset. Tämä määräaika umpeutui 28. joulukuuta 2002. Tähän liittyen kysyn komissiolta seuraavaa: 1. Missä yhteisön valtioissa direktiivin täytäntöönpanon edellyttämät lait, asetukset ja hallinnolliset määräykset on jo annettu ja mitkä valtiot voivat tarjota asianmukaiset jätteiden vastaanottolaitteet satamissaan? 2. Mihin toimiin komissio on ryhtynyt tai aikoo ryhtyä taatakseen, että direktiivi saatetaan kaikissa jäsenvaltioissa mahdollisimman pian osaksi kansallista lainsäädäntöä? Loyola de Palacion komission puolesta antama vastaus (20. maaliskuuta 2003) Osaksi kansallista lainsäädäntöä saattamiselle annetun määräajan päättyessä direktiivi oli saatettu osaksi Saksan ja Kreikan kansallista lainsäädäntöä. Komissio on EY:n perustamissopimuksen 226 artiklan mukaisesti osoittanut virallisen ilmoituksen niille jäsenvaltioille, jotka eivät ole täyttäneet velvollisuuksiaan. Komissiolle ilmoitettiin 26. helmikuuta 2003, että Tanska, Espanja ja Luxemburg olivat sillä välin myös saattaneet direktiivin 2000/59/EY(1) osaksi kansallista lainsäädäntöään. Näiden tietojen pohjalta komissio aikoo aloittaa rikkomismenettelyn Belgiaa, Ranskaa, Irlantia, Italiaa, Alankomaita, Itävaltaa, Portugalia, Suomea, Ruotsia ja Yhdistynyttä kuningaskuntaa vastaan, koska kansallisista täytäntöönpanotoimista ei ole ilmoitettu komissiolle. (1) Euroopan parlamentin ja neuvoston direktiivi 2000/59/EY, annettu 27. marraskuuta 2000, aluksella syntyvän jätteen ja lastijäämien vastaanottolaitteista satamissa (EYVL L 332, 28.12.2000).
KIRJALLINEN KYSYMYS P-0353/03 esittäjä(t): Marco Cappato (NI) neuvostolle. Italian terveysministeri Sirchian lausunnot, joiden mukaan EU:n jäsenvaltiot ovat syyllistyneet ihmisyyden vastaisiin rikoksiin.



Virallinen lehti nro 222 E , 18/09/2003 s. 0187 - 0187



KIRJALLINEN KYSYMYS P-0353/03 esittäjä(t): Marco Cappato (NI) neuvostolle (6. helmikuuta 2003) Aihe: Italian terveysministeri Sirchian lausunnot, joiden mukaan EU:n jäsenvaltiot ovat syyllistyneet ihmisyyden vastaisiin rikoksiin Italian hallituksen terveysministeri Girolamo Sirchia lausui julkisesti (kaikkien uutistoimistojen kyseisenä päivänä lähettämien juttujen mukaan) 28. marraskuuta 2002 Sacro Cuoren katolisen yliopiston biolääketieteellisen huipputekniikkakeskuksen avajaisissa Campobassossa, että on sanottava selvästi ja vahvistettava myös laissa, että lisääntymistavoitteinen kloonaus on rikos ihmiskuntaa vastaan. Hoitotavoitteinen kloonauskaan ei ole yhtään parempi, sillä se ei eroa edellisestä mitenkään oleellisesti. En näe mitään mahdollisuutta erottaa näitä kahta kloonaustapaa muuten kuin dialektisesti. (Tietotoimisto AGI, 28. marraskuuta 2002). Samassa tilaisuudessa ministeri Sirchia tarkensi, että sekä lisääntymistavoitteinen kloonaus että hoitotavoitteinen kloonaus ovat orjuuden, lasten hyväksikäytön ja natsien hirmutöiden kaltaisia rikoksia. (Tietotoimisto ANSA, 28. marraskuuta 2002). Miten neuvosto reagoi siihen, että EU:n jäsenvaltion ministeri syyttää epäsuorasti muita jäsenvaltioita joissa hoitotavoitteinen kloonaus on sallittua, joissa siihen käytetään myös julkisia varoja ja joissa se antaa toivoa parantumisesta ja pidemmästä elinajasta miljoonille sairaille rikoksista ihmiskuntaa vastaan? Eikö neuvosto etenkin Italian tulevaa EU-puheenjohtajakautta silmällä pitäen katso aiheelliseksi pyytää Italian hallitukselta selvitystä siitä, onko jäsenvaltioiden syyttäminen natsi-Saksan hirmutöihin verrattavissa olevista rikoksista Italian hallituksen virallinen kanta? Vastaus (13. toukokuuta 2003) Neuvosto ei aio ottaa kantaa Italian hallituksen terveysministerin julkisuudessa esittämiin lausuntoihin.
KIRJALLINEN KYSYMYS E-0747/03 esittäjä(t): Christopher Huhne (ELDR) komissiolle. Julkisia hankintoja koskevat tiedot.



Virallinen lehti nro 222 E , 18/09/2003 s. 0232 - 0232



KIRJALLINEN KYSYMYS E-0747/03 esittäjä(t): Christopher Huhne (ELDR) komissiolle (11. maaliskuuta 2003) Aihe: Julkisia hankintoja koskevat tiedot Millä perusteella komissio myötää sopimuksia julkisille palveluille, jotka välittävät tietoja jäsenmaissa EU:n julkisista hankinnoista? Eräs tällainen palvelun tarjoaja, Tenders Direct (www.tendersdirect.co.uk), näyttää olevan kaupallinen yritys, joka veloittaa käyttäjiään pääsystä julkisia tarjouskilpailuja koskeviin tietoihin. Voiko komissio selvittää Tenders Directin aseman sekä sen, onko tällä sopimus Euroopan yhteisöjen virallisten julkaisujen toimiston kanssa tarjouskilpailuja koskevasta tiedonvälityksestä? Onko Tenders Directillä monopoliasema Yhdistyneessä kuningaskunnassa EU:n julkisia tarjouskilpailuja koskevan tiedon välittäjänä? Jos näin on, kuinka komissio perustelee tämän tilanteen? Viviane Redingin komission puolesta antama vastaus (14. huhtikuuta 2003) Kaikki julkiset hankinnat, joita koskevien sopimusten arvo ylittää tietyn määrän, on julkaistava Euroopan unionin virallisen lehden täydennysosassa (S-sarja tai EUVL S) unionin kaikissa jäsenvaltioissa. Sopimusten arvojen kynnysrajat, joiden ylittyessä tarjouspyyntö on julkaistava kaikissa jäsenvaltioissa, on säädetty unionin direktiiveissä. Euroopan yhteisöjen virallisten julkaisujen toimisto julkaisee virallisen lehden täydennysosaa sekä online-muodossa Ted-tietokannassa (Tenders Electronic Daily http://ted.publications.eu.int) että offline-muodossa (CD-ROM OJS). Ted-tietokannan käyttö on ilmaista kaikille liiketoimintamahdollisuuksia etsiville käyttäjille. CD-ROM -versio on sen sijaan maksullinen tuote. Tekstin jäljentäminen on sallittua, kunhan lähde mainitaan (ks. tekijänoikeutta koskeva huomautus Tedissä). Sellaista henkilöä, joka haluaa ladata itselleen Ted-tietokannan sisältöä esimerkiksi tuottaakseen palveluita unionin julkisista hankinnoista kiinnostuneille tarjoajille pitämällä nämä ajantasalla tarjouskilpailuista, kehotetaan tekemään lisenssisopimus. Sopimuksen ovat allekirjoittaneet virallisten julkaisujen toimiston kanssa yhteensä 99 lisenssinhaltijaa kaikista jäsenmaista Kreikkaa lukuun ottamatta ja myös unionin ulkopuolisista maista. Lisenssisopimusten nykyiset hinnat ovat seuraavat: - 1 kieli: 3 000 euroa vuodessa - 2 kieltä: 3 600 euroa vuodessa - 311 kieltä: 3 900 euroa vuodessa Tenders Direct -sivustoa ylläpitää Millstream Associates Ltd -yritys, joka on yksi 99 lisenssinhaltijasta. Kerätyn tiedon mukaan lisenssinhaltijat kehittävät usein omia palveluitaan, kuten tarjouskilpailuja koskevia ilmoitusjärjestelmiä, joista ne voivat veloittaa palvelun käyttäjiä. Tenders Direct ei ole monopoliasemassa, koska Yhdistyneessä kuningaskunnassa on tällä hetkellä 25 lisenssinhaltijaa.
KIRJALLINEN KYSYMYS E-0644/03 esittäjä(t): Koldo Gorostiaga Atxalandabaso (NI) neuvostolle. Vuoden 2002 vuosikeskustelu vapauden, turvallisuuden ja oikeuden aloilta.



Virallinen lehti nro 222 E , 18/09/2003 s. 0223 - 0224



KIRJALLINEN KYSYMYS E-0644/03 esittäjä(t): Koldo Gorostiaga Atxalandabaso (NI) neuvostolle (4. maaliskuuta 2003) Aihe: Vuoden 2002 vuosikeskustelu vapauden, turvallisuuden ja oikeuden aloilta Jokavuotisen vapaudesta, turvallisuudesta ja oikeudesta käydyn keskustelun aikana 12. helmikuuta 2002 esitin neuvostolle ja komissaari Vitorinolle seuraavat kysymykset saamatta heiltä niihin mitään vastauksia. Helmikuun 13. päivä 1981 eli 22 vuotta sitten Espanjan kuningaskunnassa kuoli poliittinen baski-vanki Joseba Arregi kidutukseen vankeusaikana. Vuonna 2002 pidätettiin 634 poliittista aktivistia. Jälkeenpäin näistä 127 kertoi oikeudelle kärsineensä huonosta kohtelusta tai kidutuksesta. Onko neuvosto saanut Espanjan hallitukselta kattavaa selvitystä asiasta? Onko Espanjan hallitus neuvoston mielestä kunnioittanut avoimuusperiaatetta? Viime vuonna Espanjan hallitus ehdotti kiellettäväksi useita yhteiskunnallisia järjestöjä, jotka olivat ilmoittaneet toisinajattelijabaskien kokemasta poliittisesta sorrosta. Nämä järjestöt olivat pääasiassa media- ja kulttuuriyhdistyksiä. Espanjan aloitteesta Euroopan unioni on tehnyt mustan listan yhteisöistä ja yksityishenkilöistä, joita syytetään avoimesta tai hiljaisesta terrorismin tukemisesta. Syytetyillä ei ole oikeudellisia puolustuskeinoja eikä tosiasiallista mahdollisuutta oikeudenkäyntiin. Onko neuvoston mielestä Espanjaan todella sovellettu demokraattisen valvonnan periaatetta? Aikooko neuvosto uusissa tekstiluonnoksissa esittää juridista välinettä Euroopan unionin mustalla listalla esiintyville? Vastaus (13. toukokuuta 2003) Neuvosto ei voi ottaa minkäänlaista kantaa jäsenvaltioiden yksittäisiin rikostapauksiin tai yleistä järjestystä jäsenvaltioissa koskeviin tapauksiin. Arvoisan Euroopan parlamentin jäsenen esittämän viimeisen kysymyksen osalta neuvosto viittaa 19 päivänä joulukuuta 2002 tekemäänsä päätökseen 2003/48/YOS, poliisiyhteistyön ja oikeudellisen yhteistyön erityistoimenpiteiden toteuttamisesta terrorismin torjumiseksi yhteisen kannan 2001/931/YUTP 4 artiklan mukaisesti. Päätös on julkaistu Euroopan yhteisöjen virallisessa lehdessä L 16, 22. tammikuuta 2003, s. 68.
KIRJALLINEN KYSYMYS E-1025/03 esittäjä(t): Roberta Angelilli (UEN) komissiolle. Pisan kunnan käyttämät Ystävyyskuntatoiminta 2000 -ohjelmasta myönnetyt varat.



Virallinen lehti nro 242 E , 09/10/2003 s. 0206 - 0206



KIRJALLINEN KYSYMYS E-1025/03 esittäjä(t): Roberta Angelilli (UEN) komissiolle (28. maaliskuuta 2003) Aihe: Pisan kunnan käyttämät Ystävyyskuntatoiminta 2000 -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Euroopan unionin myöntämiin tukiin kuuluu myös tukiohjelma eurooppalaisen ystävyyskuntatoiminnan lujittamiseksi ja kannustamiseksi, ja monet Italian kaupungit, mukaan lukien Pisan kunta, olisivat erityisen sopivia vastaavanlaiseen toimintaan. Voisiko komissio näin ollen vastata seuraaviin kysymyksiin: 1. Onko Pisan kunta esittänyt Ystävyyskuntatoiminta 2000 -ohjelmaa koskevia hankkeita? 2. Onko Pisan kunta saanut rahoitusta kyseisiin hankkeisiin? 3. Onko kyseiset varat käytetty? Viviane Redingin komission puolesta antamayhteinen vastauskirjallisiin kysymyksiin E-0864/03, E-0886/03, E-1017/03, E-1018/03,E-1019/03, E-1020/03, E-1021/03, E-1022/03, E-1023/03, E-1024/03,E-1025/03, E-1026/03, E-1027/03, E-1028/03 ja E-1029/03 (8. toukokuuta 2003) Ystävyyskaupunkivarojen hallinnointia ei ole hajautettu. Komissio myöntää tuet kunnallishallinnon tai alueellisten yhteisöjen yhdistysten projektiesittelyjen pohjalta. Tuet maksetaan esitettyjen tositteiden perusteella vasta tapahtuman toteutuksen jälkeen. Paikallisviranomaisten osallistumista ystävyyskaupunkitoimintaan säännellään Euroopan unionin virallisessa lehdessä julkaistavilla vuotuisilla ehdotuspyynnöillä. Arvoisan parlamentin jäsenen kysymyksiin liittyen, seuraavat kunnat eivät ole saaneet rahoitusta ystävyyskaupunkitoimintaan vuonna 2000: Fiumicino (E-0886), Frosinone (E-0864), Ancona (E-1017), Firenze (E-1019), Livorno (E-1020), Macerata (E-1021), Perugia (E-1023), Pesaro (E-1024), Pisa (E-1025), Pistoia (E-1026), Siena (E-1028) et Terni (E-1029). Seuraavat kunnat ovat saaneet rahoituksen ystävyyskaupunkitoimintaan vuonna 2000, ja varat on käytetty: Carrara (E-1018), Massa (E-1022), Prato (E-1027). Arvoisa parlamentin jäsen voi kääntyä myös alueviranomaisten puoleen saadakseen lisätietoja.
KIRJALLINEN KYSYMYS E-1477/03 esittäjä(t): Maurizio Turco (NI) komissiolle. Voi ja muut maitorasvat — vienti jäsenvaltioista Vatikaanivaltioon ja vientituki.



Virallinen lehti nro 242 E , 09/10/2003 s. 0229 - 0230



KIRJALLINEN KYSYMYS E-1477/03 esittäjä(t): Maurizio Turco (NI) komissiolle (2. toukokuuta 2003) Aihe: Voi ja muut maitorasvat vienti jäsenvaltioista Vatikaanivaltioon ja vientituki Kirjallisen kysymyksen P-3202/02(1) vastauksessa on mukana luettelo tuonnin määrästä ja vientitukeen oikeutettujen tuotteiden tuen määrästä euroina. Tästä luettelosta, joka koskee CN-koodiin 0405 kuuluvan voin ja muiden maitorasvojen vientiä Vatikaanivaltioon käy ilmi: a) vuonna 1998 Itävallasta tuotiin 155 kiloa, josta maksettiin vientitukea 272 200,57 euroa eli 1 756,13 euroa/kilo b) vuonna 1999 Italiasta tuotiin 0,064 kiloa, josta maksettiin vientitukea 402,90 euroa eli 6 295,31 euroa/kilo. Todennäköisesti vuonna 1998 vietiin 155 000 kiloa ja vuonna 2000 noin 230 kiloa. Vientituen määrä vaihtelee uskottavammissa luvuissa 1,76 ja 1,75 euroa / viety kilo lihaa. Näiden korjausten jälkeen näyttää siltä, että vuonna 1998 kokonaisvienti olisi 174 215,500 kiloa, vuonna 1999 156 230 kiloa, vuonna 2000 145 560 kiloa ja vuonna 2001 146 200 kiloa. Asetuksen EY N:o 419/2002(2) mukaan luettelon lukuja, jotka ovat tietopankista CATS, voidaan käyttää seurantaan ja arviointiin. Taulukossa täsmennetään, että mittayksiköt, painot ja euromääräiset summat ovat jäsenvaltioiden toimittamia. Voiko komissio toimittaa tietoja siitä, - kenellä on vastuu tarkastaa jäsenvaltioiden toimittamat tiedot; - mitä seurantaa on käytetty ja minkälainen arviointi on tehty CN-koodiin 0405 kuuluvan voin ja muiden maitorasvojen viennin määrästä Vatikaanivaltioon; - onko mahdollista, että viennin määrä pieneen Vatikaanivaltioon on liian korkea vai pidetäänkö itsestäänselvyytenä, että näitä tuotteita myydään Italiassa? (1) EUVL C 137 E, 12.6.2003, s. 172. (2) EYVL L 64, 7.3.2002, s. 8. Franz Fischlerin komission puolesta antamayhteinen vastauskirjallisiin kysymyksiin E-1477/03, E-1478/03, E-1479/03 ja E-1480/03 (21. toukokuuta 2003) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.